མཛད་སྒོའི་སྐབས་སྐྱབས་རྗེ་སྨན་རིའི་དཔོན་སློབ་ཡང་སྟོན་འཕྲིན་ལས་ཉི་མ་རིན་པོ་ཆེས་མཎྡལ་གྱི་བཤད་པ་གྱེར་ཏེ།སྐྱབས་རྗེ་སྨན་རིའི་དཔོན་སློབ་རིན་པོ་ཆེ་དང་བཤད་སྒྲུབ་མཁན་སློབ་རྣམ་པ་བཅས་ནས་སྐྱབས་རྗེ་སྨན་རིའི་ཁྲི་འཛིན་༣༤པ་མཆོག་ལ་མཎྡལ་འདེགས་འབུལ་ཞུས་ཡོད་འདུག་པ་དང་།དེ་རྗེས་མཛད་སྒོའི་སྐུ་མགྲོན་གཙོ་བོ་བོད་མིའི་སྒྲིག་འཛུགས་ཀྱི་སྲིད་སྐྱོང་དང་།དམིགས་བསལ་སྐུ་མགྲོན་སྤྱི་འཐུས་ཚོགས་གཙོ།ཆོས་རིག་དྲུང་ཆེ་བཅས་ཀྱིས་མཎྡལ་འདེགས་འབུལ་ཞུས་ཡོད་འདུག་པ་མ་ཟད།ཆོས་བརྒྱུད་ཁག་གི་སྐུ་ཚབ་རྣམ་པ་དང་།གཞུང་དང་གཞུང་འབྲེལ་མིན་པའི་ཚོགས་སྡེ་ཁག་གི་འགོ་འཛིན་དང་སྐུ་ཚབ།ཕྱོགས་མཐའ་ཁག་ནས་ཆེད་དུ་ཕེབས་པའི་བླ་གྲྭ་དང་།སྐུ་མགྲོན་སོགས་ཀྱིས་རྒྱལ་བའི་སྐུ་གསུང་ཐུགས་རྟེན་དང་།མཆོད་པ་རྣམ་ལྔ།བཀྲ་ཤིས་རྟགས་བརྒྱད།རིན་ཆེན་ནོར་བདུན་སོགས་ཕུལ་བཞིན་གཤར་དབང་ཞུས་ཡོད་འདུག